**Vprašanja v zvezi z javnim razpisom - 2**

1.

**Vprašanja:**

V zvezi z točko 7. RD Merila za izbiro izvajalcev programov socialne vključenosti.

V kolikor izvajalec izvaja program na več lokacijah, ali se kriteriji za dosego točk nanašajo na posamezno lokacijo ali kumulativno na izvajalca (npr. pri merilu *2.1. delovne izkušnje - -vsaj polovica strokovnih delavcev in sodelavcev ima vsaj 5 let delovnih izkušenj na zahtevanih področjih, ostali pa vsaj 3 leta.* Ali se upošteva na nivoju posamezne enote ali na nivoju vseh enot SV izvajalca) Podobno pri merilih: 3.1.; 3.2.

Kaj storiti v primeru, da ima strokovni delavec trenutno višji plačni razred, kot je navedeno v RD? Ali je potrebno zmanjšati plačni razred?

Kaj storiti v primeru, da se osebi, ki ima pogodbo o zaposlitvi za nedoločen čas, spremeni število ur. Kakšen dokument je potrebno priložiti: pisno soglasje, predpogodbo o zaposlitvi, izjava o nameravani zaposlitvi?

**Odgovor:**

Kriterij za dosego točk se nanaša na izvajalca.

Ministrstvo sofinancira plače v skladu z javnim razpisom. Strokovni delavec ima lahko višji plačni razred, v kolikor zagotovite plačilo še iz drugih virov.

V primeru, da se v času trajanja projekta spremeni število ur delavca, ki je zaposlen za nedoločen čas morate ministrstvu posredovati aneks k pogodbi, ki ste ga sklenili z delavcem.

2.

**Vprašanje:**

V razpisni dokumentaciji je na strani 3, pod točko 5.9 – Pogoji, ki jih mora izpolnjevati vlagatelj navedeno, da se na Javni razpis lahko javijo samo tisti, ki v zadnjih 24 mesecih niso kršili pogodbenih obveznosti, financiranih s stani Ministrstva za delo, družino, socialne zadeve in enake možnosti.

Ali velja ta pogoj izključno za pogodbe, ki so sklenjene z Ministrstvom za delo, družino, socialne zadeve in enake možnosti?

Ali velja ta pogoj tudi za pogodbe, sklenjene z Zavodom RS za zaposlovanje?

**Odgovor:**

Naveden pogoj velja tudi za pogodbe sklenjene z Zavodom RS za zaposlovanje.

3.

**Vprašanje:**

v zvezi s prijavo na Javni razpis za izbor izvajalcev programov socialne vključenosti za obdobje 2020-2024, ki jih bo sofinanciralo Ministrstvo za delo, družino, socialne zadeve in enake možnosti, imamo sledeči vprašanji:

1. FINANČNA KONSTRUKCIJA PROGRAMA SOCIALNE VKLJUČENOSTI: predvideti moramo osip v % na letni ravni in posledično verjetno nižje predvidene prihodke iz naslova MDDSZ. Če je npr. osip na letni ravni 5%, je potrebno predvidena sredstva s strani MDDSZ zmanjšati za 5%? Je kakšna druga formula?

2. Vloga mora biti oddana v papirni obliki skupaj z vlogo na e-nosilcu. Kaj konkretno oddamo na e-nosilcu? Celotno dokumentacijo v PDF obliki? Vlogo oz. prijavni obrazec v WORD-ovi obliki?

**Odgovor:**

V finančni konstrukciji je treba predvideti tudi osip na letni ravni. V primeru, da predvidevate, da bo v letu 2020 približno 5% oseb prisotnih v programu do 9 dni v posameznem mesecu, to upoštevate pri izračunu sredstev MDDSZ (primer izračuna, če je v program SV mesečno vključenih 80 oseb – (76x400+4x240)\*12=376.320,00).

Na e- nosilcu je treba posredovati celotno dokumentacijo.